《今夕行 其三》
清代·汤鹏

今夕何夕秋月白，河汉迢迢情脉脉。天上双星太缠绵，人间一剑独踯躅。

身无羽翼凌天阊，投壶玉女难依傍。短飞龌龊勿复道，蟾蜍知我之心肠。

作者简介：（1801—1844）清湖南益阳人，字海秋。道光三年进士，授礼部主事，官至御史。勇于言事，以劾工部尚书宗室载铨，被黜。鸦片战争时，犹条上洋务三十事。在京师有狂名，所作诗文亦豪放如其人。有《浮丘子》、《海秋诗文集》，内容多涉军国利病大事。